Mladic-verhoor onbepaald uitgestel | Nuus24
'Slagter van Bosnië' toon geen berou
Den Haag – Die vermeende oorlogsmisdadiger Ratko Mladic se verhoor in die Verenigde Nasies se oorlogsmisdaadshof in Den Haag is onbepaald uitgestel.Regter Alphons Orie het die verhoor onbepaald uitgestel nadat die staat foute gemaak het. Hy het gesê die staat is steeds besig om die "volle impak" van die foute na te gaan.Staatsaanklaers het op die tweede dag van die verhoor gefokus op die Srebrenica-slagting wat in 1995 plaasgevind het.Die VN se tribunaal het Mladic in 1995 van volksmoord aangekla. Die VN beskuldig hom daarvan dat hy die slagting van 8 000 Moslem-mans en -seuns in Srebrenica georkestreer het.Mladic word ook van ander oorlogsmisdade tydens die Bosniese oorlog (1992 – 1995) beskuldig.Hy ontken skuld en sê die bewerings teen hom is "afgryslik". – Volg Nuus24 op Twitter.
Lees meer oor: ratko mladic VOLGENDE OP NUUS24X